**ПРИЛОЖЕНИЕ № 3**

**МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

**И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

в открита процедура по ЗОП за възлагане на обществена поръчка с предмет:

**„Разработване на методика за планиране на дейността и контрол чрез въпросници за самоконтрол“**

от проект **BG05M9OP001-3.004 „Оптимизация и иновации в ИА ГИТ“**

**I. Същност.**

 1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА”, въз основа на оптимално съотношение качество/цена съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

 2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

 3. На комплексна оценка съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата.

 4. Участниците, чиито технически и ценови предложения не отговарят на изискванията на Възложителя, ще бъдат отстранени, поради несъответствие с условията, поставени от възложителя.

 5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща оценка. Оценките по отделните показатели се представят в числово изражение с точност до втория знак след десетичната запетая. Оценките на участниците по критериите, формиращи общата оценка на техническите показатели – показател „Качество”, се поставят въз основа на обща експертна оценка на членовете на комисията за съответния участник, в която писмено се мотивират поставените точки, с цел осигуряване на прозрачност и равнопоставеност.

 6. Показателите и относителна тежест в комплексната оценка са описани в настоящата методика.

 7. Цените се предлагат в български лева, без включен ДДС, до втория знак след десетичната запетая.

 8. В случай, че комплексните оценки на две или повече оферти са равни се прилагат разпоредбите на чл. 58, ал. 2 и 3 от ППЗОП.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, чрез следните показатели:

**II. Показатели за оценка на офертите и тяхната относителна тежест:**

Показателите за оценка на офертите са:

* **Качество** с **60%** тежест на оценката.
* **Цена** с **40%** тежест.

**Общата оценка** се изчислява по формулата: **KOn = Kn x 60% + Цп х 40%**

където:

* **KOn** - общата оценка на n-тия участник;
* **Kn** - оценката на показателя за качество на **n**-тия участник;
* **Цп** - показател за цена, предложена от **n**-тия участник.

Максималната стойност на КО (общата оценка) е 100 точки.

**III. Оценка на показателя за качество – К.** Този показател е разделен на 4 (четири) подпоказателя, оценяващи няколко аспекта от техническото предложение на участниците. За този показател **(К)** се присъждат максимум **100** точки. Показателят **(К)** е с тежест 60%исе определя по формулата:

**К = К1 + К2 + К3 + К4,** където:

 **1. Подпоказател К1 „Качество - оценка на Техническото Предложение"**. Максимален брой - **50 (петдесет) точки.**

При оценката по този показател, всеки участник ще получи определен брой точки за оценка на техническото си предложение, свързано със **софтуера за изпращане, приемане и обобщаване на въпросниците за самоконтрол** *(по дейност Разработване и внедряване на софтуер за изпращане, приемане и обобщаване на въпросниците за самоконтрол).*

Оценяването на К1 се извършва съгласно посоченото в Таблица № 1:

**Таблица № 1**

|  |  |
| --- | --- |
| **Оценка на Техническото предложение на Участника по К1** | **Оценка, точки** |
| Техническото предложение отговаря на минималните изисквания на възложителя, съгласно техническото задание.В предоставяния системен проект са дефинирани и описани включените в Техническата Спецификация дейности, услуги и функционалности, като в разработката са обхванати и разписани всички изисквани дейности, услуги и функционалности.Направено е предложение за технологии и стандарти, инструменти и платформа при реализацията на отделните дейности, услуги и функционалности.Предложени са средства и процедури за архивирането и възстановяването на информация, както и възстановяване, въвеждане и проследяване на промените в данните. Описани са мерки за постигане на информационна сигурност и защита на данните.Обоснована е приложимостта на предложените технологии и стандарти, инструменти и платформи за постигане на изискуемите от възложителя в ТС цели и резултати за изисканите дейности, услуги и функционалности, в контекста на настоящата обществена поръчка.Описани са конкретни функционалности, технологии и средства за реализиране на интеграцията на изградената система с външни системи.Дейностите и използваните технологии са описани точно и конкретно спрямо функционалността в Техническата спецификация. | **Висока оценка – К1:****50 точки** |
| Техническото предложение отговаря на минималните изисквания на възложителя, съгласно техническото задание.В предоставяния системен проект са дефинирани и описани включените в техническата спецификация дейности, услуги и функционалности, като в разработката са обхванати и разписани всички изисквани дейности, услуги и функционалности.Направено е предложение за технологии и стандарти, инструменти и платформа при реализацията на отделните дейности, услуги и функционалности.Предложени са средства и процедури за архивирането и възстановяването на информация, както и възстановяване, въвеждане и проследяване на промените в данните. Описани са мерки за постигане на информационна сигурност и защита на данните.Обоснована е приложимостта на предложените технологии и стандарти, инструменти и платформи за постигане на изискуемите от възложителя в ТС цели и резултати за изисканите дейности, услуги и функционалности, в контекста на настоящата обществена поръчка.Описани са конкретни функционалности, технологии и средства за реализиране на интеграцията на изградената система с външни системи.Предложеният подход за реализация на функционалността е непълен. Не е обоснована приложимостта на предложените технологии и стандарти, инструменти и платформи за постигане на изискуемите от възложителя в техническите спецификации цели и резултати, услуги и функционалности или предоставената обосновка е частична (не е за всяка дейност, услуги и функционалност). Дейностите и използваните технологии са описани общо. | **Средна оценка – К1: 20 точки** |

 2. **Подпоказател К2 – „Допълнителни функционалности към софтуера за изпращане, приемане и обобщаване на въпросниците за самоконтрол“** *(по дейност Разработване и внедряване на софтуер за изпращане, приемане и обобщаване на въпросниците за самоконтрол).* Максимален брой **20 (двадесет)** точки.

Оценяването на К2 се извършва съгласно посоченото в Таблица № 2:

**Таблица № 2**

|  |  |
| --- | --- |
| **Оценка на Техническото предложение на Участника К2** | **Оценка, точки** |
| Предложени и детайлно описани са конкретни допълнителни функционалности, които водят до подобряване функционалността и/или устойчивостта, и/или производителността на системата, и имат пряка връзка с предмета на обществената поръчка. | **Висока оценка – К2:****20 точки** |
| Част от предложените допълнителни функционалности не са обосновани в контекста на настоящата обществена поръчка и нямат реална приложимост и полза за системата и нейната функционалност. | **Средна оценка – К2:****10 точки** |
| Предложените допълнителни функционалности **не са обосновани** в контекста на настоящата обществена поръчка и нямат реална приложимост и полза за системата и нейната функционалност. | **Ниска оценка - К2:****Не се присъждат точки** |

 **3.** **Подпоказател К3 „Описание на подхода и методологията за подготовка и разработване на въпросниците за самоконтрол"**. Максимален брой - **20 (двадесет) точки**.

Оценяването на К3 се извършва съгласно посоченото в Таблица № 3:

**Таблица № 3**

|  |  |
| --- | --- |
| **Оценка на Техническото предложение на Участника К3** | **Оценка, точки** |
| В своето техническо предложение, участникът е представил:* подхода за разработване на въпросниците за самоконтрол. В представения подход, участникът е отчел изцяло спецификата на задачата, съобразена с особеностите на целевите групи ползватели на въпросниците;
* комуникационен план за съвместна работа с авторите на базовата версия на въпросниците за самоконтрол. Комуникационния план е съобразен както с факта, че авторите на базовите въпросници са от различни териториални структури на ИА ГИТ, така и с необходимостта от междинни срещи и контакти с тях;
* механизми за вътрешен контрол, които ще прилага в процеса на разработване на въпросниците. Механизмите са описани подробно, като участника е посочил и недвусмислени индикатори за следене процеса на изпълнение на дейността.

Представени са образци на напълно завършени и илюстрирани два въпросника посочени от Възложителя в Приложение №3.1. и 3.2. *(приложение към методиката за оценка на офертите от документацията за участие)*, от които да е видно цялостното изпълнение на всички изисквания на Възложителя посочени в Техническата спецификация, отнасящи се до въпросниците за самоконтрол. | **Висока оценка – К3:****20 точки** |
|  В своето техническо предложение, участникът е представил:* подхода за разработване на въпросниците за самоконтрол, но не е отчел спецификата на задачата и особеностите на целевите групи и тяхното ниво на знание и умение в областта на БЗР;
* комуникационен план за съвместна работа с авторите на базовата версия на въпросниците за самоконтрол, който не е съобразен с териториалната месторабота на авторите на базовите въпросници, и/или посочените начини за връзка с тях не позволяват ефективна комуникация в процеса на разработване на въпросниците;
* механизми за вътрешен контрол, които ще прилага в процеса на разработване на въпросниците.

Представени са образци на два въпросника посочени от Възложителя в Приложение №3.1. и 3.2. *(приложение към методиката за оценка на офертите от документацията за участие)*, от които не е видно цялостното изпълнение на всички изисквания, а именно: подходяща езикова и техническа редакция, фигури в илюстрациите, които не отговарят на зададените от възложителя и от тях не е видно основното послание, което те трябва да излъчват и връзката му с въпросника. Не е разяснен принципа, по който са формулирани и включени във въпросника контролните въпроси. | **Средна оценка – К3:****10 точки** |
| В своето техническо предложение, участникът:* не е представил и/или е представил непълен подход за разработване на въпросниците за самоконтрол;
* не е представил и/или е представил непълен комуникационен план за съвместна работа с авторите на базовата версия на въпросниците за самоконтрол;
* не е представил, и/или са неясни механизмите за вътрешен контрол, които ще прилага в процеса на разработване на въпросниците.

Не са представени образци на напълно завършени и илюстрирани два въпросника посочени от Възложителя в Приложение №3.1. и 3.2. *(приложение към методиката за оценка на офертите от документацията за участие)*, от които да е видно цялостното изпълнение на всички изисквания на Възложителя, и/или представените образци в случая не отговарят както по отношение на редакция, така и на илюстриране. | **Ниска оценка – К3:****Не се присъждат точки**  |

 **4.** **Подпоказател К4 - Категория Хотели** *(по дейност Обучение на 340 служители на ИА ГИТ за работа с въпросниците и методиката за планиране на дейността)*. **Максимален брой 10 (десет) точки.**

 При оценката по този подпоказател, всеки участник ще получи определен брой точки (максимум 10), за всеки един от конкретно предложените от него 5 (пет) хотела на определените съгласно техническата спецификация места за провеждане на обученията, както следва:

 - по 2 (две) точки за всеки един хотел с категория 5 (пет) звезди;

 - по 1,5 (една и половина) точки за всеки един хотел с категория 4 (четири) звезди;

 - по 0,5 (пет десети) точка за всеки един хотел с категория 3 (три) звезди.

 **ВАЖНО:** Категорията на хотелите в различните населени места може да бъде различна, като това ще бъде отразено при точковото оценяване по този показател. В своето предложение за изпълнение на поръчката, участниците следва да посочат конкретния хотел, с точен адрес и съответната категоризация.

**IV. Показателят Цена (Ц)** с тежест 40% се изчислява по формулата:

**Цп** = C **min/C n X 100**, където:

**Ц п** е показателят за цена на n-тия участник;

**C min** е най-ниската предложена цена от участник в процедурата, без начислено ДДС;

**C n** е предложената цена от n-тия участник в процедурата, без начислено

ДДС;

За този показател **(Ц)** се присъждат максимум **100** точки на участник предложил най-ниска цена.

**Забележка:** За настоящата Методика, използваните в нея думи следва да се разбират съгласно значението им в „Речник на българския език - БАН". Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.